ការសំភាសន៍របស់អ្នកមីង ជីម ស្រីពៅ

ក៖ អ្នកសំភាសន៍៖ រិទ្ធ ស៊ុនភានិច ខ៖ អ្នកដែលត្រូវគេសំភាសន៍៖ ជីម សី្រពៅ

គ៖ លី ស្រីរ៉ា ជាកូនស្រីរបស់អ្នកមីង

សង្ខេបរបស់អ្នកមីង ជីម ស្រីពៅ

អ្នកមីង ជីម ស្រីពៅគឺជាក្មេងកំព្រាឪពុកតាំងពីគាត់នៅក្នុងផ្ទៃម្តាយបាន៣ខែដោយសារឪពុក របស់គាត់បានស្លាប់ចោល។ក្រុមគ្រួសាររបស់គាត់គឺមានជីវភាពលំបាក ហើយពេលគាត់រៀប ការហើយក៏នៅតែមានភាពលំបាក ហើយគាត់បានផ្លាស់ទីលំនៅមកនៅទីរួមខេត្តសៀមរាប ទាំង២នាក់ប្តីប្រពន្ធហើយរស់នៅជាមួយម្តាយមីងគាត់ហើយជាអកុសលគឺថាផ្ទះរបស់ម្តាយមី ងរបស់គាត់បានត្រូវភ្លើងឆេះហើយរួចទាំងបងប្អូនជីដូនមួយរបស់គាត់បានស្លាប់នៅក្នុងភ្លើង នោះផងដែរហើយគាត់គ្មានសេសសល់អ្វីទេ។ ជីវិតរបស់គាត់ជួបនឹងរឿងរ៉ាវដល់សែនលំបាក ហើយគាត់បានប្រាប់ថាតាមរយៈព្រះយេស៊ូវគ្រីស្ទទើបធ្វើអោយគាត់មានភាពល្អប្រសើរខ្លះនៅ ក្នុងជីវិត ហើយគាត់មានកូន៦នាក់នៅក្នុងសព្វថ្ងៃនេះ។

ក៖ អូខេចា៎ចឹងថ្ងៃនេះខ្ញុំសូមអរគុណដល់អ្នកមីងដែលបានផ្តល់ពេលវេលាដ៏មានតំលៃដើម្បីខ្ញុំអាចចូលរួចសំភាសន៍អ្នកមីងនៅក្នុងថ្ងៃនេះចឹងហា៎! ហើយខ្ញុំដឹងថាការងារសំភាសន៍មួយនេះ វាមិនមែនជាការងារធម្មតាតែវាតែជាកិច្ចការមួយដើម្បីជួយអោយក្រុមគ្រួសារអ្នកមីងក៏ដូចជាកូ នចៅៗអ្នកមីងជំនាន់ក្រោយក៏អាចរក្សាប្រវត្តិរបស់អ្នកមីងបានហើយមួយទៀតវានឹងបង្រៀនអំ ពីភាពជូរចត់ទុក្ខលំបាកភាពសប្បាយរីករាយរបស់អ្នកមីងតាំងពីរជីវិតអ្នកមីងកើតរហូតមកដល់សព្វថ្ងៃពីការជួបប្រទះដែលអ្នកមីងតែងមានហើយអ្វីខ្លះដែលជាដំណោះស្រាយដែលអ្នកមី ងតែងតែដោះស្រាយ ដែលអ្នកមីងតែងតែជំនះនូវរាល់អ្វីៗទាំងអស់ដែលមានចឹងហាមីង! ហើយការសំភាសន៍ថ្ងៃនេះ គឺត្រូវបានបង្កើតឡើងដោយសកលវិទ្យាល័យមួយនៅក្នុងសហរដ្ឋអា មេរិចដែលគេហៅកាត់ថា ប៊ី វ៉ាយ យូ ចឹងឈ្មោះពេញរបស់វាគឺព្រឺហ្គាំងយ៉ាង យូនីវើរស៊ីតធី ចឹងគេបង្កើតឡើងដើម្បីជួយប្រជាជនខ្មែរយើងអោយមានរក្សាប្រវត្តិដូចដែលញ៉ុមនិយាយពី ដើមចឹងហា៎! ចឹងការសំភាសន៍ធ្វើឡើងនៅក្នុងថ្ងៃទី២៤ ខែ០៤ ឆ្នាំ២០១៧។ហើយសំភាសន៍ ដោយខ្ញុំផ្ទាល់ រិទ្ធ ស៊ុនភានិចនឹងកូនអ្នកមីងដែរ ថ្ងៃនេះគាត់ចូលរួមដែរចឹងជំរាបឈ្មោះមួយមើ លឈ្មោះអី?

គ៖ ញ៉ុមឈ្មោះលី ស្រីរ៉ា។

ក៖ ចា៎ចឹងថ្ងៃនេះស្រីរ៉ាគាត់ចូលរួមសំភាសន៍ជាមួយខ្ញុំដែរ។ចឹងអ្នកមីងអ្នកមីងអាចជំរាបឈ្មោះ អ្នកមីងហា៎?

ខ៖ ញ៉ុមឈ្មោះ ជីម ស្រីពៅ។

ក៖ ជីម ស្រីពៅ!

ខ៖ ចា៎!

ក៖ ចឹងកូនអ្នកមីងគាត់នឹងសួរខ្លះៗអំពីឈ្មោះរបស់អ្នកមីងដូចជាទាក់ទ ងទៅនឹងអាយុអ្នកមីងផ្ទាល់។

គ៖ តើម៉ាក់មានឈ្មោះហៅក្រៅអ្វីខ្លះ?

ក៖ មីងមានឈ្មោះហៅក្រៅទេ?

ខ៖ ញ៉ុមឈ្មោះតែហ្នឹងឯង។

ក៖ ឈ្មោះតែស្រីពៅ។

ខ៖ បើញ៉ុមដាក់អើក្នុងបញ្ជីវាផ្សេង បញ្ជីគ្រួសារគឺឈ្មោះផ្សេងដល់ពេលខាងក្រៅហៅនេះវាស្រួ លហៅជាង ហៅស្រីពៅស្រួលហៅជាង។

ក៖ ឈ្មោះក្នុងបញ្ជីគ្រួសារឈ្មោះអ្វីដែរអ្នកមីង?

ខ៖ ជីម សុភី។

ក៖ ជីម សុភី!

ខ៖ ចា៎!

ក៖ អូខេចា៎! ចឹងបន្ត!

គ៖ តើម៉ាក់កើតនៅក្នុងឆ្នាំណា?

ខ៖ កើតនៅឆ្នាំ១៩៨២។

ក៖ អូខេ១៩៨២។

គ៖ តើកើតឆ្នាំចន្ទគតិកើតឆ្នាំមួយណាដែរ?

ក៖ មានន័យថាឆ្នាំចន្ទ័គតិ ឆ្នាំខ្មែររបស់យើងហាអ្នកមីង?

ខ៖ ឆ្នាំខ្មែរ!

ក៖ ឆ្នាំជូត ឆ្លូវអីហា៎?

ខ៖ ច។

ក៖ ឆ្នាំច! អូខេ! ចឹងសំរាប់ថ្ងៃខែអ្នកមីងចាំទេ?ថ្ងៃខែហា?

ខ៖ ខែ០៩។

ក៖ ចា៎!

ខ៖ ថ្ងៃទី២៧។

ក៖ ចា៎ចា៎!

ខ៖ ចំថ្ងៃពុធ។

គ៖ តើម៉ាក់កើតនៅកន្លែងណា?

ខ៖ នៅភូមិជ្រៃខាងជើង។

ក៖ ភូមជ្រៃខាងជើង?

ខ៖ ចា៎!

គ៖ នៅក្នុងខេត្តណាដែរ?

ខ៖ ខេត្តសៀមរាប។

ក៖ ខេត្តសៀមរាបយើង។ហើយចុះនៅក្នុងភូមិឃុំអីដែរអ្នកមីង?

ខ៖ អើឃុំគែសង្កែ ស្រុកសូត្រនិគម។

ក៖ អ្នកមីងជាអ្នកស្រុកសូត្រនិគម!

ខ៖ ចា៎!

គ៖ តើម៉ាក់មានបងប្អូនចំនួនប៉ុន្មាននាក់?

ខ៖ ៥នាក់។

គ៖ តើម៉ាក់ជាកូនទីប៉ុន្មាននៅក្នុងគ្រួសារ?

ខ៖ ពៅ កូនទី៥។

ក៖ កូនពៅគេ!

គ៖ តើបងប្អូនរបស់អ្នកមានឈ្មោះអ្វីខ្លះ?

ខ៖ មានឈ្មោះអើ ជីម ផល្លា ជីមផល្លាទី២ ជីម សុផៃទី៣ ជីម ផល្លីទី៤។

ក៖ ហើយបន្ទាប់មកអ្នកមីង?

ខ៖ ចា៎!

ក៖ ចុះទី១អ្នកណាគេ?

ខ៖ ទី១ជីម សុផល។

ក៖ ជីមសុផល។

ខ៖ ចា៎!

ក៖ ចឹងសំរាប់អ្នកមីងអ្នកមីងចងចាំអំពីរឿងរ៉ាវនៅពីក្មេងៗជាមួយពួក គាត់ទេ?

ខ៖ ហ៊ីចាំ ចាំបានខ្លះៗ។

ក៖ ហ្នឹងហើយ ជំរាបអាខ្លះៗហ្នឹងមក!

ខ៖ ចាំថាត្រង់យើងនៅពីទូចយើងហូបលំបាក ព្រោះយើងអត់មានប៉ាហ្ហ៎! ប៉ាញ៉ុមស្លាប់តាំងពី ញ៉ុមនៅក្នុងពោះ៣ខែ។

ក៖ ចា៎!

ខ៖ ពេលនឹកឃើញអញ្ចឹងនិយាយអត់ចង់ចេញ ជីវិតលំបាក ពេលខល្លះម៉ែញ៉ូមគាត់រកអត់បានអញ្ចេះទៅគាត់បបរ បបរធាងត្រាវហើយគាត់បុកគល់ស្លឹក គ្រៃ។

ក៖ ចា៎!

ខ៖ គាត់បុកធ្វើអាបបរផេកហ្នឹងបង! ពីបងប្អូនហូបទៅ ណាមួយគាត់នៅជាមួយ យាយ ហើយយាយនោះក៏គាត់អត់មានតាដែរ តាស្លាប់ គាត់ចិញ្ចឹមពួកញ៉ុមបងញ៉ុមទៅរកខ្លះ ទៅបានខ្លះទៅ ញ៉ុមចាំបានតែត្រង់ហ្នឹងគាត់បបរគាត់អីទៅញ៉ុមនឹកឃើញមកដល់សព្វថ្ងៃរហូ តដល់ពេលញ៉ុមបានរៀងត្រើសប៉ុនកូនញ៉ុមនេះឯង ញ៉ុមនៅជាមួយអ៊ំញ៉ុម នៅទៅអ៊ំញ៉ុមគាត់ ទៅស្រូវ គាត់អោយស្រូវ២កញ្ជើរយកមកកិន ហើយនឹងដោះស្រាយជីវភាពមិនបានគ្រប់គ្រាន់ ទេនៅតែលំបាកហើយញ៉ុមចេះឡើងដើមឈើដើមអីតាំងពីតូច ដកព្រលិតដកអីជួយម៉ែញ៉ុម ដើម្បីបងញ៉ុមអីក៏គាត់នេះដែរគាត់ជួយបងញ៉ុមគាត់ដកព្រលិតទៅម៉ែញ៉ុមក៏បេះផ្កាកំប្លោកទៅ ញ៉ុមអត់ចេះជិះកង់ទេ គាត់ចេះតែដើរយកទៅលក់នៅឯផ្សារថ្នល់ចែកនោះ គាត់យកទៅលក់ ហើយបានមកហើយបេះអំពិលបេះអីយកទៅលក់ដែរប្រហែលបានតិចតួចមកទិញអង្ករ ហើ យគាត់ទិញត្រីមកគាត់ហូបដល់ល្ងាចទៀត និយាយៗទៅវាពិបាកជូរចត់ច្រើនណាស់!

ក៖ ចា៎! ចឹងសំរាប់អ្នកមីងតើឥឡូវពួកគាត់រស់នៅឯណាខ្លះ?

ខ៖ គាត់បែកអស់ហើយគាត់មានក្រុមគ្រួសារប៉ុន្តែក្រដែរ គាត់ក្រលំបាកគាត់នៅស្រុកគេ ហើយ នៅស្រុកគេនោះក៏គ្មានដីគ្មានធ្លីដែរនៅតែចាំដីអោយ សុទ្ធតែ ចាំដីអោយគេអត់មានប្រាក់ខែ ប្រាក់អីនឹងគេទេ។

ក៖ ចា៎!

ខ៖ ដូចថាយើងរស់នៅមួយក្បាលស្រុកគេ ហើយឥឡូវគាត់ដើររើស គ្រាប់ស្វាយចន្ទីលក់ទៅ ១គីឡូតែ៥០០ទេ។

ក៖ ចុះសំរាប់អ្នកមីងដូចជាបងប្អូនអ្នកមីងទំាងអស់តើអ្នកណាដូចជាទទួលបន្ទុកជួយក្រុមគ្រួ សារអ្នកមីងហា៎?

ខ៖ គាត់អត់មានបងប្អូនណាជួយគ្នាទេ! ហើយទឹមតែដល់ញ៉ុមមានប្តីពេល គាត់ តាមពិតវាពិបា កអញ្ចេកញ៉ុមកាលពេលនៅដំដែកញ៉ុមអត់មានការងារធ្វើទេដោយសារប្តីញ៉ុមទៅឃ្លាំងទៅអី ទៅគាត់ទៅអូសត្រីជាមួយគេ១ខែតែ១៥០០០០។

ក៖ ចា៎!

ខ៖ ១ខែតែ១៥០០០០ យកមកហូបក៏ មិនគ្រប់មិនគ្រាន់ដល់ពេលគាត់លង់ទឹក គាត់ទៅអូសទៅលង់ទឹក ទៅគាត់ក៏ឈប់ទៅឯណោះ បានគាត់រត់មកនៅសៀមរាប ចេះតែកម្មមកហើយ ដល់ពេលយូរៗ គាត់ថាហ៊ីណែហូបតែឯង វាលំបាកហើយ ណាមួយវាបែកចែក២។

ក៖ ចា៎!

ខ៖ ដូចថាគាត់ផ្ញើរលុយមកញ៉ុមផងគាត់ហូប នៅទីណោះផង។

ក៖ ចា៎!

ខ៖ ចុះហើយគាត់ឌុបញ៉ុមនឹងឯង ឌុបញ៉ុមជាមួយកូនមកមកសៀមរា បហ្នឹងឯង មកសៀមរាបទៅធ្វើការសំណង់ ១ថ្ងៃតែ២៥០០ទេ។

ក៖ ចា៎ពីមុនមែនទេមីង?

ខ៖ ចា៎! ពីមុន២៥០០ទេរហូតដល់ពេលបានធ្វើយូរៗៗទៅបាន បានឡើងៗៗទៅបានញ៉ុមវាបា នគ្រាន់កង់ថ្មីកង់អី ហើយដល់ពេលអា២០០៣នេះញ៉ុមនៅផ្លូវ៦០ជាមួយមីងហើយនៅជាមួយ មីងនៅថ្ងៃណោះហ្ហ៎! ភ្លើងឆេះផ្ទះ។

ក៖ ហ្ហ៎!

ខ៖ ភ្លើងឆេះផ្ទះហើយ កង់ថ្មីដែលទិញមកហើយដែរ នោះក៏អស់ខោអាវក៏អស់ លុយ២៥០០០នោះក៏អស់ ហើយកូនមីងញ៉ុមងាប់២នាក់ទៀតឥឡូវ វេទនាជាងគេ។

ក៖ មូលហេតុអីបានឆេះអ្នកមីង?

ខ៖ ញ៉ុមវាអត់ដឹងដែរ ចាំមើលពេលព្រលឹមក្រោកតាំងពីម៉ោងយើងដាំបាយអោយគាត់ទៅធ្វើ ការ។

ក៖ ចា៎!

ខ៖ ដល់អោយគាត់ទៅធ្វើការទៅដល់ស្រាប់តែដល់ម៉ោង១២ឡើង ដល់ម៉ោង១២ នោះឯងខ្យល់វាកួច ខ្យល់វាខួចឡើងមែនទែន! ខ្យល់ខួចៗៗដើមស្រល់ ស្រាប់តែវាឆេះ ឆេះអា ផ្ទះមីងញ៉ុមនឹងឯងហើយផ្ទះមីងញ៉ុមអាក្រោមគាត់បាំងអើស្លឹក ហើយលើគាត់ប្រក់តង់។

ក៖ ចា៎!

ខ៖ ហើយក្រោមផ្ទះមានសំាងមួយធុងទៀត ទៅមិនដឹងថាមូលហេតុអីបានវាមានភ្លើងចឹង ព្រោះអីភ្លើងពីព្រឹកយើងពន្លត់អស់ហើយ។

ក៖ ចា៎!

ខ៖ អត់ដឹងផង ដល់ពេលរួចក៏ឆេះនឹងឯង ញ៉ុមក៏ពន្លត់ បងញ៉ុមលើកកូនញ៉ុមមួយញ៉ុមលើកកូនញ៉ុមអាកូនញ៉ុមទី២ហ្នឹងមួយ ហើយឆេះកូ នមីងញ៉ុមដែលវានៅលើផ្ទះដែលវាដេកនៅក្នុងមុងហ្ហ៎! យកអត់បានហើយម៉ែញ៉ុមគាត់យកកូន បងញ៉ុមរលៀកដៃដល់សព្វថ្ងៃ វាតង់វាឆេះ ញ៉ុមនឹងឯងលំបាកអត់មានណាជួយទេ ប្តីញ៉ុមគាត់ គាត់ប្រឹងទៅធ្វើការធ្វើការ ក៏ចេះតែបួងសួងទៅគាត់ទឹមចូលសមាជិក ចេះតែបួងសួងយាយតា កុងម៉ាអីពេញវាលអោយជួយ ចេះអោយជួយរកស៊ី ហើយញ៉ុមអត់មានទឹកដោះអោយកូនអឹម ទៀត ដល់ញ៉ុមអោយប្តីញ៉ុមខ្ចីលុយថៅកែហ្នឹងឯង ខ្ចីលុយគេទំរាំបានដោះគោអោយកូន កូនវា យំអើយយំ ហើយយើងក៏អត់មានអង្ករហូបទៀត!

ក៖ ចា៎!

ខ៖ ពិបាកអត់មានអ្នកណាជួយអ្នក ណារួចទេ ដល់ពេលរួចទៅក៏អ្នកជិតខាងនៅដេកញ៉ុមអត់ ចុះមួយថ្ងៃវាស់ល្ងាចយើងអត់មាន បាយហូបផង! ទៅក៏គេស្រណោះគេអោយអង្ករមួយកំប៉ុងមកញ៉ុមក៏បបរ។

ក៖ ចា៎!

ខ៖ ប្តីញ៉ុមទៅ ធ្វើការអត់មានបាយហូបទៀតពេលល្ងាចឡើងដឹងទៅគេ ធ្វើការជាមួយគេអោយខ្ចី១០០០០ មក ១០០០០យើងទៅទិញអង្ករ អង្ករ៥គីឡូមក ទិញអង្ករ៥គីឡូមកក៏ដល់ហើយអត់មានអីហូ បទៀតចុះឆេះអស់រលីងហើយមានអីមានតែខោអាវមួយចង្កេះដល់ហើយបានយូរទៅញ៉ុមទៅ រើសអេតចាយ ដាក់កូនពរកូនមួយចំហៀងដាក់ការ៉ុងមួយចំហៀងទៅរើសអេតចាយ។

ក៖ ពេលដែលទៅហ្នឹងកូនទីប៉ុន្មានដែរអ្នកមីង?

ខ៖ កូនទី២ហើយកូនអាបងនោះបាននៅជាមួយម៉ែញ៉ុមនឹងឯង ទៅរើសអេតចាយ ចង់ទៅរើស អេតចាយ បានក្នុងមួយព្រឹកញ៉ុមបាន២៥០០។

ក៖ ចា៎!

ខ៖ គ្រាន់សំរាប់យើងយកមកទិញប៊ីចេង អីបន្តិចបន្តួចយកមកហូប។

ក៖ ហ្នឹងហើយ។

ខ៖ ដល់រំលងបានយូរៗទៅបានប្តីញ៉ុមបានធ្វើការទៅបានទិញកង់ ទិញកង់នោះមិនមែនទិញ កង់អ្នកត្រឹមត្រូវទៀត ដឹងវាយកមកពីណាទេ វាយកមកលក់អោយណែ៨០០០ទិញបានអា នោះឯងនឹងរហូត បានចេះតែរីកៗបានដល់ញ៉ុមអើសព្វថ្ងៃ ដល់សព្វថ្ងៃចេះតែមានបានបន្តិច បន្តួចយើងចេះតែសន្សំខ្លះៗមកហើយណាមួយយើងចេះតែបង្កើតកូនទៀត បង្កើតកូនកាន់តែ ច្រើនទៀត ។

ក៖ ចា៎!

ខ៖ ហើយប្តីញ៉ុមគាត់ចេះតែប្រឹងហើយឥឡូវម៉ែញ៉ុមគាត់ចេះតែជួយបន្តិច បន្តួចផង មានអីជួយគាត់ជួយមើលកំលាំងកូនយើងនោះណា៎!

ក៖ ចា៎!

ខ៖ យើងចេះតែដើររកទំ រាំយើងកូនធំទៅយើង ដល់ហើយញ៉ុមបានហើយ រួចបានញ៉ុមដល់អើ បងញ៉ុមគាត់អោយខ្ចី ខ្ចី លុយ២៥០ដុល្លារទិញម៉ូតូអាកញ្ចាស់ គេជិះ ជិះដល់ពេលញ៉ុម ជិះទៅបានរួចទៅបានលក់អា កញ្ចាស់វាចោលទិញកង់ថ្មីវិញវាខូចពេក ទិញកង់ថ្មីរហូតដល់ញ៉ុមបានអើដល់២០១៤ ២០១៤ ២០១៥នេះឯងញ៉ុមចេះទៅនឹងគេ ទៅខាងយេស៊ូវដែរប៉ុន្តែមិនមែនខាងសាសនាយើងនេះទេ!

ក៖ ចា៎!

ខ៖ ខាងគេផ្សេងទៅគេជួយតាំងពីរអង្ករតាំងពីអីគេជួយយើងមកប៉ុន្តែវាមិនបានទេតែ យើងអាចដោះស្រាយបានដោះស្រាយបានខ្លះៗ ។

ក៖ ចា៎!

ខ៖ ដល់រហូតដល់ពេលញ៉ុមទៅនឹង គេទៅ ទៅៗយូរៗទៅគេថាញ៉ុមខាតទៅដូចថាខានទៅមួយអាទិត្យអញ្ចេះដល់ពេលគេមកទៅ ដល់គេមានអង្ករមានអីទៅហៅយើងអោយទៅហា៎! ប៉ុន្តែអ្នកខ្លះហា៎ គេថាយើងអញ្ចេក ថាយើ ងទៅពេលមានអំណោយបានយើងទៅ ថាចុះបើញ៉ុមអាលេងរវល់ បើថ្ងៃហ្នឹងប៉ះថ្ងៃទំនេរទៀត គេថាពេលមានអំណោយបានទៅ ពេលអត់អំណោយអត់ទៅទេ ទៅញ៉ុមថាញ៉ុមមានចង់បាន អំណោយទេ អត់ក៏អត់ទៅអោយបានញ៉ុមស្គាល់ព្រះ។

ក៖ ចា៎!

ខ៖ ដល់ពេលគេថាហ៊ីព្រះនៅតែ នឹងបបូរមាត់មាននៅហ្នឹងក្នុងចិត្តទេថាអញ្ចេកឯងថាអោយញ៉ុម ថ្ងៃក្រោយឡើងញ៉ុមមានអំ ណោយទៅញ៉ូមមិនដែលទៅទាល់តែអត់អំណោយ បានញ៉ុមទៅ ញ៉ុមទៅទៅក៏នែទៅគេថា ច្រើនពេក ថាច្រើនពេកញ៉ុមឈប់ទៅ ទៅបងញ៉ុមបងឌីគាត់ថាទៅ ទៅនេះទៅ ពៅឯងទៅ នេះទៅគ្មានអ្នកណាសំដីអាក្រក់គ្មានអ្នកណាគេនេះទេគេរាប់យើង រាប់យើងអោយតែឃើញ យើងមានយើងក្រ ស្រលាញ់យើងទាំងអស់គ្នានឹងឯង។

ក៖ ចា៎!

ខ៖ ហើយទៅក៏ញ៉ុមថាញ៉ុមសួរ ប្តីញ៉ុមសំរេចចិត្តក៏បានទៅទាំងអស់គ្នាស្រួលទៅក៏ប្តីញ៉ុមថាឯងបែកទៅទៅមុនទៅ អីញ៉ុមរវល់ ហើយឃើញចេះតែញ៉ុមអសកម្មច្រើនដល់រួចញ៉ុមបានស្គាល់ព្រះឯណោះញ៉ុមឈប់ទៅណោះ ក៏ចេះទៅណា ព្រះអង្គប្រទានពរញ៉ុម រហូតដល់ញ៉ុមបានម៉ូតូមួយថែមម៉ូតូ២ ហើយសព្វថ្ងៃញ៉ុ មបានម៉ូតូ២ហើយញ៉ុមដូចថាធូរ!

ក៖ ជីវភាពផ្លាស់ប្តូរពីមុន។

ខ៖ ចា៎! ខុសប្លែកពីមុនហើយញ៉ុមនៅតែពិបាកកូនតែមួយមុខទេ! យើងពិបាកតែប៉ុណ្ណឹងវាអត់ ទៅព្រះវិហារលោមយ៉ាងណាក៏ ញ៉ុមពិបាកតែប៉ុណ្ណោះឯងបើភាពឈឺជូរចត់នោះវាច្រើនណា ស់ញ៉ុមនិយាយវាមិនអស់ទេ។

ក៖ ចា៎ហ្នឹងហើយ។

ខ៖ មានរហូតមកដល់សព្វថ្ងៃ ហើយណាមួយញ៉ុមអសកម្មទៀត ពិបាករឿងកូនហើយ អសកម្ម ច្រើន ល្បួងអត់បានទៅ ហើយណាមួយប្តីញ៉ុមគាត់រវល់ការងារញ៉ុមអត់ចង់ទៅវាអត់មានអ្នក ណាឌុបទៀតពិបាកអាយើងហើយទៅ ញ៉ុមដើរយូរៗវាគិតច្រើនពេកអារឿងកូនផងអារឿងដី ផ្ទះនោះផងទៅក៏ពិបាកច្រើន។

ក៖ ច្របូកច្របល់ច្រើននៅក្នុងគ្រួសារ។

ខ៖ អត់គេដោះស្រាយមិនចង់ចេញ។

ក៖ ដល់អញ្ចុះហើយបានញ៉ុមថាណែអើដោយសារញ៉ុមនឹកឃើញទៅពេលញ៉ុមទៅព្រះវិហារថ្ងៃមុន មិនមែនប៉ុន្មានថ្ងៃមុនវាយូរគ្រាន់ដែរ ញ៉ុមទៅទៅដល់នឹងរបងព្រះវិហារហើយញ៉ុមដូចមានអ្នកនៅចាំញ៉ុមចឹងឯង ចាំញ៉ុមថាដូចជាលោកពុកដូចជាម្តាយប៉ុន្តែញ៉ុមខ្លាចគាត់ តែគាត់កាន់។

ក៖ ចឹងតើម្តាយអ្នកមីងគាត់ឈ្មោះអីដែរអ្នកមីង?

ខ៖ គាត់ឈ្មោះ សូរ ផាត។

ក៖ សូរ ផាត! ចុះឪពុករបស់អ្នកមីងវិញ?

ខ៖ ឈ្មោះ ឡែម ផុន។

ក៖ ឡែម ផុន!

ខ៖ ចា៎!

ក៖ ពួកគាត់ទាំងពីរនៅរស់ទាំង២នាក់ទេអ្នកមីង?

ខ៖ គាត់នៅរស់តែម៉ែញ៉ុមទេ!

ក៖ ហ្ហ៎ចឹង!

ខ៖ ពុកញ៉ុមគាត់ស្លាប់តាំងពីរពេលដែលញ៉ុមនៅក្នុងពោះ៣ខែ។

ក៖ ចុះពួកគាត់ទាំង២រស់នៅក្នុងខេត្តឬក៏ភូមិឃុំស្រុកជាមួយអ្នកមីងឬក៏ម៉េចដែរ?

ខ៖ ចា៎! នៅជាមួយគ្នានឹងឯង ហើយចុះឪពុកអ្នកមីងគាត់ធ្វើអ្វី! ហូ៎សុំទោសគាត់ស្លាប់ហើយ។ ចុះចំនែកម្តាយអ្នកមីងគាត់ធ្វើអ្វីសំរាប់ចិញ្ចឹមជីវិតនៅពេលដែលអ្នកមីងនៅតូចៗក្នុងគ្រួសារ ?

ខ៖ គាត់ធ្វើតែស្រែគាត់ដកស្ទូងតែចឹងឯងតែដល់ពេលគាត់ផុតពីដកស្ទូងទៅគាត់អើនៅដូចថា គាត់បេះបន្លែ បេះស្លឹកបាស បេះស្លឹកងប់អីហើយលក់ដើម្បីចិញ្ចឹមញ៉ុមតាំងពីទូចៗ។

ក៖ ចា៎!

ខ៖ ដល់ពេលញ៉ុមចេះជួយគាត់ ហើយគាត់អោយញ៉ុមរៀនដែរប៉ុន្តែណាមួយជីវិភាពយើងវាពិបាក ទៅវាចេះតែជួយគាត់មក តែយើងរៀនវាមិនបានច្រើនទឹមតែថ្នាក់ទី៣ បងក៏ថា្នក់ទី៣ដែរ បាន អានបានតិចៗ។

ក៖ ចុះអ្នកមីងស្គាល់ឈ្មោះតាយាយរបស់អ្នកមីងទេ?

ខ៖ អើ តាអើឈ្មោះអើតាសូរ អានេះខាងម៉ែញ៉ុមហា៎!

ក៖ ចា៎!

ខ៖ យាយវន្ត័ អើយនឹងខាងឪពុក ញ៉ុមគាត់ឈ្មោះអីចេះតែភ្លេចឈ្មោះ គាត់ ស្គាល់តែយាយ យាយឃុត។

ក៖ ចា៎!

ខ៖ ហើយនឹងតា ជីម។

ក៖ ចា៎! ហើយគ្រួសារអ្នកមីងក្រៅ នៅខេត្តសៀមរាបនឹងប្រទេសកម្ពុជាគាត់ទៅរស់នៅខាងខេ ត្តផ្សេងឬក៏ប្រទេសក្រៅទេមីង?

ខ៖ អត់ អត់ដែលទៅណាទេ នៅតែក្នុងស្រុក។

ក៖ ចា៎!

ខ៖ ក្នុងខេត្តនេះ។

ក៖ ហើយស្វាមីរបស់អ្នកមីងគាត់មានឈ្មោះអីគេដែរ?

ខ៖ គាត់ឈ្មោះ អ៊ូច រី។

ក៖ អ៊ូច រី?

ខ៖ ចា៎!

ក៖ ចា៎! គាត់អាយុប៉ុន្មានហើយពេលនេះ?

ខ៖ គាត់អាយុដំណាលនឹងញ៉ុមដែរ៣៧។

ក៖ ៣៧ដែរ។អូខេចឹងអ្នកមីងរៀបការនៅក្នុងឆ្នំាណាដែរអ្នកមីង?

ខ៖ ឆ្នាំ១៩៩៧។

ក៖ ៩៧(១៩៩៧) ពេលញ៉ុមកំពង់កើត។ចា៎ចឹងជាអាពាហ៍ពិពាហ៍ដែលបង្កើតឡើងដោយឪពុក ម្តាយឬក៏ការសំរេចចិត្តរបស់អ្នកមីង?

ខ៖ យើងស្រលាញ់គ្នាដោយចិត្តឯង យើងអត់បានអើអត់បានម៉ែឪយើងផ្គត់ផ្គង់យើងអោយទេ ណាស់!

ក៖ ចា៎ចា៎!

ខ៖ យកគ្នាដោយចិត្តឯង។

ក៖ ហើយពេលលោកពូស្តីដណ្តឹងអ្នកមីងតើថ្លៃជំនូនប៉ុន្មានដែរ?

ខ៖ អើកាលណោះវាថោកដែរ យើងថាថោកចុះ ព្រោះសម័យនេះវាសម័យលុយដុល្លារ កាល ណោះលុយតែ៤៥០០០០។

ក៖ ៤៥០០០០ ១០០ដុល្លារជាងដែរអ្នកមីង។

ខ៖ ១០០ជាង។

ក៖ ចា៎ចឹងអើអ្នកមីងជួបលោកពូដំបូងនៅឯណាដែរពេល?

ខ៖ ញ៉ុមធ្វើការអុសនៅជាមួយម៉ែញ៉ុមនៅអើព្រៃលើ យើងនៅស្រុកលើ។

ក៖ ចា៎ជួបគាត់ទៅហើយក៏មានទំនាក់ទំនងជាមួយគ្នា ។

ខ៖ តែយកហ្នឹងញ៉ុមក៏មិនបានទៅស្រលាញ់គាត់ដែរប៉ុន្តែគាត់នៅជាមួយម៉ែញ៉ុម គាត់នៅអារ អុសជាមួយម៉ែញ៉ុមចឹងទៅក៏ ហើយគាត់ឈឺទៅក៏ញ៉ុមនេះបោកខោអាវអោយគាត់បណ្តើរដាក់ បណ្តាសារអោយគាត់បណ្តើរ កម្មពៀរ! មិនថាដាក់បណ្តាសារអីគាត់ទេ មិនដឹងស្អីរោលគាត់ ទេ ហើយភ្នែកគាត់អត់មានបើករួចឯណា ទៅខោអាវអីញ៉ុមអ្នកបោកបាយក៏ញ៉ុមអ្នកដាំ ហើយ ម៉ែញ៉ុមថាកូនអើ្ហយ បោកអោយទៅ យកតែបុណ្យទៅ ញ៉ុមថាហ៊ីកម្មពៀរញ៉ុមអ្នកបោកខោអាវ អោយអ្នកដែលគាត់ស្រលាញ់ទេដែល គូរដណ្តឹងគាត់ក៏មិនអោយបោកទៅ! គាត់មានគូរដណ្តឹ ងប៉ុន្តែគូវដណ្តឹងគាត់រត់យកប្តីបាត់ហើយ។

ក៖ ហ្ហ៎ចា៎!

ខ៖ ហើយគាត់មានអ្នកស្រលាញ់ច្រើន ប៉ុន្តែគាត់មិនដឹងម៉េច ក៏ញ៉ុមថាអោយញ៉ុមបោកខោអាវអោយមិនបាច់តែជាតិណាទេ តែជាតិ នេះៗយកញ៉ុមធ្វើប្រពន្ធបំរើញ៉ុមម្តង អញ្ចុះឯង ចេះតែដាក់ទៅក៏ពេលគាត់ថាមិនបានទៅយក ទេបើសំដីអាក្រក់ម៉្លេះ។

ក៖ ប៉ុន្តែចុងបញ្ចប់បានជាគូរនឹងគ្នា។

ខ៖ ម៉ែញ៉ុមប្រាប់ថាតែអ្នកណាក្រឡងជើងអ្នកណាអោបយើងអ្នកណាថើបយើងឆាប់យកធ្វើប្តី អោយហើយទៅ ថាមិនដឹងអី ញ៉ុមមិនដឹងអី តែចាប់អោបញ៉ុមថើបញ៉ុមដឹងតែយកដឹងទៅថា ម៉េចប្រាប់ថាចឹងបើអត់ដឹងមែននោះ។

ក៖ កាលហ្នឹងសម័យអត់សូវជឿនលឿន។

ខ៖ អត់សូវជឿនលឿន។

ក៖ អ្នកមីងមានកូនប៉ុន្មានហើយ?

ខ៖ សព្វថ្ងៃមានកូន៦នៅក្នុងពោះ។

ក៖ គាត់មានឈ្មោះអីគេខ្លះដែរអ្នកមីង?

ខ៖ អើ កូនទីឈ្មោះ រី សុខរុន កូនទី២ឈ្មោះ រី សុខរ៉ាន់ ទី៣ រី ស្រីរ៉ា ទី៤ រី វិសូរ ទី៥ រី វីហ្សា។ មួយទៀតមិនដឹងទេ មិនទាន់កើតអត់ទាន់ដាក់អោយហើយ។

ក៖ ចា៎! ហើយអ្នកមីងក្រៅពីភាសាខ្មែរអ្នកមីងចេះភាសាអីផ្សេងទេ?

ខ៖ អត់ចេះសោះ ខ្មែរអាណាមានជើងមានដៃទៀតអត់ចេះសោះ!

ក៖ អ្នកមីងរៀនដល់ថ្នាក់ទីប៉ុន្មានដែរ?

ខ៖ ទី៣ ។

ក៖ ទី៣!

ខ៖ ទី៣ហ្នឹងមិនដឹងចប់ផង។

ក៖ ចុះអ្នកមីងចាំឈ្មោះសាលាហ្នឹងទេ?

ខ៖ សាលាហ្នឹងសាលារៀនថ្នល់ចែក។

ក៖ ថ្នល់ចែក!

ខ៖ ចា៎សាលាបឋមសិក្សាថ្នល់ចែក។

ក៖ ហើយសំរាប់អ្នកមីង អ្នកមីងដែលធ្វើស្រែចំការទេ?

ខ៖ ធ្វើ ធ្វើជាមួយម៉ែ ផុតពីស្រែយើងទៅចំការព្រោះអីខាងណោះ ម៉ែញ៉ុមគាត់ទៅត្រួសជាមួយ គេទៅគាត់បានទៅគាត់ទៅដាំដល់ខែចេត្រ ខែវស្សាគាត់ទៅដាំ។

ក៖ ចុះការធ្វើស្ករត្នោត ស្ករអីអ្នកមីងចេះទេ?

ខ៖ អត់ អត់ដែលធ្វើទេ។

ក៖ អ្នកមីងចូលចិត្តម្ហូបអ្វីដែរ?

ខ៖ ម្ហូបចូលចិត្តទាំងអស់អោយតែរបស់ខ្មែរ។

ក៖ ហើយសំរាប់បទចំរៀងអ្នកមីងចូលចិត្តស្តាប់បទចំរៀងអ្វីដែរ?

ខ៖ អើចូលចិត្តតែបទពីដើមពីដើមហ្នឹង ប៉ែន រ៉នអី។

ក៖ អូខេហើយអើអ្នកមីង អ្នកមីងមានជំនាញផ្ទាល់ខ្លួនរបស់អ្នកមីងទេ?

ខ៖ ញ៉ុមកាលពីមុនញ៉ុមបានដេរកាបូបដេរអី។

ក៖ ចា៎!

ខ៖ ដល់ពេលយើងមានពោះមានពង្សទៅ យើងខានដេរ។

ក៖ ចា៎!

ខ៖ ជំានាញវាមិនច្បាស់លាស់វាពិបាក។

ក៖ ចា៎ហើយខ្ញុំដូចជាអត់មានអីសួរដល់អ្នកមីងច្រើនប៉ុន្តែខ្ញុំចង់លើកទឹកចិត្តអ្នកមីងនិយាយជា ចុងក្រោយទៅកាន់កូនៗអ្នកមីងនៅក្នុងគេថតសំលេងមួយហ្នឹងហា៎ដោយសារគេថតសំលេង មួយហ្នឹងជាប្រយោជន៍សំរាប់ដល់ពេលពួកគាត់ស្តាប់ទៅពួកគាត់នឹងដឹងពីគោលបំណងរបស់ អ្នកមីងថាចង់អោយពួកគាត់ធ្វើអ្វីខ្លះហើយចង់លើកទឹកចិត្តគាត់សំរាប់ការអនាគត់ ធ្វើអ្វីខ្លះចឹង ហា៎អ្នកមីង?

ខ៖ ចា៎ចង់អោយអោយវារៀនបានពូកែកុំសូវដើរលេងបើវាធំៗហើយបើវាអ្នកដែលអត់រៀនហ្នឹង វាឈប់រៀនហើយហ្នឹងចង់អោយវាធ្វើការបានសង្ឃឹមហើយបើថាជំនាញអីអោយវាច្បាស់ជា ជំនាញហ្នឹងកុំអោយវាចាប់អានេះក៏របូត ចាប់អានោះក៏របូត ធ្វើអោយយើងវាពិបាកក្នុងការរក ស៊ី ព្រោះម៉ែឪគ្មានអីជួយទេ។

ក៖ ចា៎!

ខ៖ មានតែជំរុញកូនអោយកូនខំប្រឹងរៀន បើវាឈប់រៀន ហើយបើវាចាប់ជំនាញអីអោយវាដឹងថាជំនាញនោះ។

ក៖ ចា៎!

ខ៖ ថាចាប់អោយច្បាស់មានតែ ប៉ុណ្ណឹង។

ក៖ ហើយខ្ញុំមានតែប៉ុណ្ណឹងដូចគ្នាហើយខ្ញុំក៏សង្ឃឹមថាអ្វីដែលអ្នកមីងនិយាយមកដូចជាភាពទុក្ខ លំបាកនិងជីវិតរបស់អ្នកមីងផ្ទាល់នៅតែអោយកុ្រមគ្រួសារអ្នកមីងបន្តចង់អោយចងចាំពីបញ្ហា រឿងរ៉ាវទាំងអស់ហ្នឹងដែលបានកើតឡើងហ្នឹង ហើយហ្នឹងហើយញ៉ុមសូមសួរសំណួរមួយចុង ក្រោយនេះតើអ្នកមីងយល់ព្រមអោយខ្ញុំដាក់រូបថតនឹងបទសំភាសន៍នេះនៅក្នុងគេហទំព័ររបស់សកលវិទ្យាល័យព្រីហ្កាំងយ៉ាងរបស់យើងដែរឬទេ?

ខ៖ ដាក់បានអត់មានអីទេ។

ក៖ ចា៎ហើយខ្ញុំក៏អរគុណអ្នកមីងដូចគ្នាហើយចឹងហ្នឹងហើយខ្ញុំមានតែប៉ុណ្ណឹងការសំភាសន៍គឺត្រូ វបានបញ្ចប់អរគុណច្រើនអ្នកមីង។

ខ៖ អរគុណចា៎៕